
Referat styremøte i Travavl.no i Smørbergveien 11 3172 Vear (Tom Andersen)
Tid: 		06.07.2024 kl. 11:00-13:30
Til stede: 	Tone Britt Madsen, Julie Ann Gjerstad, Tom Andersen, 
Majken Amundsen, Ments Tore Møller, Marianne Landsem og Arnt Foss.
Forfall: 	Ingen 

Sak 1 	Gjennomgang av referat fra styrets møte 22. mai
Referatet er sendt medlemmene på e-post.
Mye av de administrative utfordringene gjelder fortsatt. Forslag om Teamsmøter med de involverte for å komme videre.

Sak 2	Innkommet post
· Travhesten – en aktiv og holdbar løpshest. DNT sendte 5. juni høringsbrev til samarbeidende organisasjoner. Innspills- og forslagsfrist er 1. november.

Sak 3	Referatsaker
	Dialogmøte DNT - Samarbeidende organisasjoner 19. juni
· Informasjon fra styremøter i DNT samt årets generalforsamling. 
· Travhesten – en aktiv og holdbar løpshest (se sak 2).
· Travavl.no hadde sendt inn tre saker til møtet der vi ba om:
· En grundig orientering om prosjektet digitale løsninger for andelslag som det blir arbeidet med.
· En orientering om og en foreløpig evaluering av omleggingen av bronsedivisjonen og hoppedivisjonen.
· DNTS Unghestserie; Er det ønskelig og mulig at disse løpene annonseres for en lengre tidshorisont enn det som er dagens praksis?
Fra Travavl.no møtte Arnt Foss, og hans orientering til styret var:
· Prosjektet har foreløpig ikke fått eget navn. Arbeidet med digitale løsninger for andelslag har høy prioritet i DNT, men det er ikke satt tidspunkt for når løsningen skal være klar til bruk. Det er lite sannsynlig at systemet er oppe til årets klasseløpsauksjon. 
· Travavl.no spilte inn navneforslaget «På stall» på prosjektet, etter mal fra Rikstotos «På lag», og at andelslagslederne kan tituleres «Stallmester».
· Det er foreløpig ikke laget regler for hvordan «Stallmestrene» skal kvalifisere seg til å være brukere av systemet. Hester som inngår i «På stall» skal være trent av A-trenere.
· DNT mener det er for tidlig å evaluere omleggingen av bronsedivisjonen og hoppedivisjonen. Travavl.no mener at opprinnelig ordning har gitt gode og fyldige spilleløp og at bronsedivisjonen fortsatt må være forbeholdt norskfødte. Travavl.no mener at DNT med dette signaliserer at tilgangen på løpshester er viktigere enn å stimulere norsk avl. Trenden nå er at avlsdyr eksporteres og at løpshester importeres. Travavl.no mener denne utviklingen ikke er ønskelig og at det ikke trengs stimulering av DNT for å skyte større fart. Det vi trenger nå er stimulering til kjøp av norske unghester!
· Omleggingen av hoppedivisjonen har så langt ført til svært lavere innmelding enn det vi har vært vant til. Travavl.no har spilt inn forslag om bedre løpstilbud til hopper over 250’ i grunnlag, og at dette kunne gjøres med enda en hoppedivisjon. DNT mener at det ikke er nok hester til en enda en hoppedivisjon, og at det heller ikke er ønskelig med enda en divisjon. Åpning for hopper med grunnlag opp til 1.300’ i grunnlag i har etter Travavl.no sin mening så langt ikke økt interessen for å starte og/eller spille i løpene, og at et økt og nødvendig løpstilbud til hopper over 250’ i grunnlag må løses på en annen måte enn i denne omleggingen.
· DNTs unghestserie har vært sett på som viktige løp for å øke interessen for norske unghester. Vi ser nå at interessen for å melde i disse løpene i første halvår har vært lav. Også rene 4-årsløp har hatt svært lav interesse. De første løpene for 3-åringene gjennomføres oftere i lavgrunnlagsløp i stedet for i rene 3-årsløp nå enn tidligere. På sikt kan dette utfordre DNTs unghestserie som tiltak for å øke interessen for norske unghester. Trolig gjelder dette særlig i områdene i tilknytning til distriktsbanene.
	DNT - Utviklingskonferanse
· Lederne i Travavl.no og Veikle Balder, samt Per Erik Hagen, har hatt dialog om kommende utviklingskonferanse, og sendte i juni et notat med innspill til høstens utviklingskonferanse. Innspillet ble fulgt opp med Teamsmøte med styremedlem Sindre I. Nyeng og Kommunikasjons- og utviklingssjef Marius Lundstein i DNT den 1. juli. 
· Innspillene er mye i tråd med det de ansvarlige i DNT har lagt opp til. Innspillet om «minst ett trekkplaster som gir oss en WOW-faktor og er med på å selge konferansen, f.eks. engelskspråklige toppfolk fra Le Trot» vil bli fulgt opp.
· Vi har også bedt om at hesteeieropplevelser og digitale løsninger for andelslag blir tema.

Sak 4	Hvordan kan vi videreutvikle Travavl.no?
 	Dette var første møte der styret var samlet fysisk, og det var naturlig å ta en åpen diskusjon om ståsted og veien videre.
	De administrative funksjonene og systemene kan med fordel fornyes, og diskusjonen åpnet opp for at vi ser nærmere på verktøyet «Styre WEB». Veikle Balder har gode erfaringer med dette. Våre WEB-sider bruker teknologi av eldre dato og er tunge å administrere, og en fornying her vil gjøre det løpende arbeidet enklere. Tone Britt får i ansvaret for å undersøke dette nærmere.
	En generell oppfatning i styret er at Travavl.no er for lite synlig og at vi må satse langt sterkere på SoMe. Det fremkom også innspill på at dekkenene vi deler ut til vinnerne av Hoppedivisjonen helst bør være et bruksdekken.
	Travavl.no er avlsforening for Norske varmblodstravere, og vi er i dag 214 medlemmer (200 ved årsskiftet). Medlemskapet er åpent for alle oppdrettere av varmblodstravere, samt for alle som interesserer seg for slik avl.
	Potensialet for antall medlemmer er trolig langt høyere enn dagens medlemskap, og for å få flere medlemmer er det viktig at styret klarer å levere i saker medlemmene er opptatt av. Vi er til for medlemmene og der vi er aktiv i dag er innenfor Kampanjehingster (rabatthingster), travsportspolitikk, studieturer, fagseminarer, sosiale aktiviteter og utmerkelser. 
	Våre målgrupper vil være:
· De som har varmblods avlshopper
· De som eier hopper som trenes for løp
· Potensielle oppdrettere
· Medlemmer i DNT
· Spillere i Rikstoto
· Følgere av Avlsstall
· De som er interesserte i avl av norske varmblodstravere	

